ด่วน! MINT ประกาศ “เพิ่มทุน” กว่าพันล้านหุ้น พ่วงออกวอร์แรนท์ รุ่นที่ 7
ด่วน! MINT ประกาศ “เพิ่มทุน” กว่าพันล้านหุ้น พ่วงออกวอร์แรนท์ รุ่นที่ 7
ด่วน! MINT ประกาศ “เพิ่มทุน” กว่าพันล้านหุ้น พ่วงออกวอร์แรนท์ รุ่นที่ 7
18 พ.ค. 2563

บริษัท ไมเนอร์ อินเตอร์เนชั่นแนล จํากัด (มหาชน) หรือ MINT เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) โดยระบุว่า ที่ประชุมคณะกรรมการบริษัท ในวันนี้ (18 พฤษภาคม 2563) มีมติอนุมัติให้นําเสนอต่อที่ประชุมสามัญผู้ถือหุ้นเพื่อพิจารณาอนุมัติการเพิ่มทุนจดทะเบียนบริษัทจํานวน 1,037,955,941 บาท จาก 4,849,860,006 บาท เป็น 5,887,815,947 บาท
โดยการออกหุ้นสามัญใหม่จํานวนไม่เกิน 1,037,955,941 หุ้น มูลค่าที่ตราไว้หุ้นละ 1 บาท เพื่อเสนอขายให้แก่ผู้ถือหุ้นเดิมของบริษัทตามสัดส่วนการถือหุ้น (Rights Offering) อีกทั้งเพื่อรองรับการใช้สิทธิซื้อหุ้นสามัญตามใบสําคัญแสดงสิทธิที่จะซื้อหุ้นสามัญของบริษัท ครั้งที่ 7 (MINTW7) ซึ่งจะออกให้กับผู้ถือหุ้นเดิมของบริษัทตามสัดส่วนการถือหุ้น และ เพื่อรองรับการปรับอัตราการใช้สิทธิของ ใบสําคัญแสดงสิทธิ MINT-W6 ตามข้อกําหนดว่าด้วยสิทธิและหน้าที่ของผู้ออกใบสําคัญแสดงสิทธิ และผู้ถือ ใบสําคัญแสดงสิทธิที่จะซื้อหุ้นสามัญของบริษัท ไมเนอร์ อินเตอร์เนชั่นแนล จํากัด (มหาชน) ครั้งที่ 6 (MINT-W6)
ทั้งนี้ บริษัทฯ จะมีการจัดสรรหุ้นสามัญที่ออกใหม่จํานวนไม่เกิน 716,124,785 หุ้น เพื่อเสนอขายให้กับผู้ถือหุ้นสามัญเดิมของบริษัท (RO) ตามสัดส่วนการถือหุ้น ในอัตราส่วนหุ้นสามัญเดิมไม่ตํ่ากว่า 6.45 หุ้นต่อ 1 หุ้นสามัญที่ออกใหม่
ขณะที่จัดสรรหุ้นสามัญที่ออกใหม่จํานวนไม่เกิน 313,831,156 หน่วย เพื่อรองรับการใช้สิทธิซื้อหุ้นสามัญตามใบสําคัญ แสดงสิทธิ ที่จะซื้อหุ้นสามัญของ บริษัท ครั้งที่ 7 (MINT-W7) ซึ่งจะออกให้กับผู้ถือหุ้นเดิมของบริษัทตามสัดส่วนการถือหุ้น โดยไม่คิดมูลค่า (ศูนย์บาท) โดยมีอัตราการจัดสรรเท่ากับ 17 หุ้นสามัญ ต่อ 1 หน่วยใบสําคัญแสดงสิทธิ
อีกทั้งจัดสรรหุ้นสามัญที่ออกใหม่จํานวนไม่เกิน 8,000,000 หุ้น เพื่อรองรับการปรับอัตราการใช้สิทธิของใบสําคัญ แสดงสิทธิ MINT-W6 เนื่องจากการเสนอขายหุ้นสามัญที่ออกใหม่ในการเสนอขายหุ้น Rights Offering ในราคา ที่ตํ่ากว่าร้อยละ 90 ของราคาตลาด ตามข้อกําหนดว่าด้วยสิทธิและหน้าที่ของผู้ออกใบสําคัญแสดงสิทธิ และผู้ ถือใบสําคัญแสดงสิทธิที่จะซื้อหุ้นสามัญของบริษัท ไมเนอร์ อินเตอร์เนชั่นแนล จํากัด (มหาชน) ครั้งที่ 6 (MINTW6) (การปรับสิทธิMINT-W6)
โดยบริษัทกําหนดวันกําหนดรายชื่อผู้ถือหุ้นที่มีสิทธิได้รับการเสนอขายหุ้นสามัญที่ออกใหม่ในการเสนอขายหุ้น Rights Offering เป็นวันที่ 9 กรกฎาคม 2563 ดังนั้น วันแรกที่ตลาดหลักทรัพย์ฯ จะประกาศเครื่องหมาย “XR” คือ วันที่ 8 กรกฎาคม 2563
อย่างไรก็ตาม มติดังกล่าวจะต้องได้รับอนุมัติจากผู้ถือหุ้น โดยบริษัทให้จัดให้มีการประชุมสามัญผู้ถือหุ้นประจําปี ครั้งที่ 27/2563 ในวันที่ 19 มิถุนายน 2563
 